La Piscina Municipal obrirà aquest divendres amb entrada anticipada i aforament limitat
09 de juliol de 2020

La Piscina Municipal de l'Eliana obrirà aquest divendres, 10 de juliol. donant principi a l'època estival, encara que condicionada pels efectes de la pandèmia del Covid-19. La primera de les mesures adoptades per l'Ajuntament és la limitació d'aforament a 40 persones delimitat en parcel·les de 5 metres quadrats, a fi de garantir la distància mínima.

Els usos s'han establit en tres franges horàries, separades per un espai de temps per a la desinfecció. D'aquesta manera, de dimarts a dijous obrirà d'11 a 12 hores per a persones de risc, i dos torns de tres hores i mitja cadascun, a les 12.30 i a les 16.30 hores. Per part seua, els divendres, dissabtes i diumenge els torns per a les persones sense risc s'ampliaran mitja hora.

A més, la regidoria de Serveis Urbans ha traçat recorreguts dins de la piscina per a circulació de banyistes pel recinte i ha disposat diversos dispensadors de gel hidroalcohòlic. Els vestuaris i lavabos podran ser usats, però no les seues taquilles.

La segona gran novetat serà la venda anticipada d'entrades online, amb la reserva d'únicament el 10% per a venda presencial. Les entrades es podran adquirir en Elientrada fins a completar l'aforament diari de cada franja.

Els preus com en anys anteriors seran molt assequibles: l'entrada general a 1.50€ i la reduïda a 1.20€ per a menors, de 3 a 13 anys, les persones jubilades i titulars del carnet jove. No obstant això, en aquesta ocasió no estaran disponibles els abonaments, en impossibilitar la gestió diària d'aforaments.

Pel que respecta a les normes de funcionament els menors de 14 anys hauran d'anar acompanyats per un adult i serà obligatori dutxar-se abans d'entrar en l'aigua. D'altra banda, queda prohibit córrer pel perímetre de la piscina, introduir objectes com ara gots, inflables -excepte maneguets i suros- o menjar dins del recinte.

Com tots els anys, els dilluns el recinte romandrà tancat per qüestions de manteniment. El recinte es troba en l'Av. del Parc nº5 i compta amb dues piscines, una d'elles per a ús infantil, que romandran obertes fins al pròxim 6 de setembre.

Tal com ha explicat l'alcalde de l'Eliana, Salva Torrent, amb l'obertura d'aquestes instal·lacions es dóna l'inici a la temporada d'estiu en la localitat, “en un any en què l'Ajuntament ha hagut d'adaptar les condicions a la nova normalitat amb l'objectiu de garantir la salut dels banyistes”.